google/wiki40b huggingface dataset:
Idris Khan

Kehidupan awal

Idris dilahirkan pada 15 Disember 1988 di Libya, Afrika Utara kerana ayah beliau  bertugas di sana ketika beliau dilahirkan dan merupakan anak kelima dari enam adik beradik lelaki serta berasal dari Cheras, Kuala Lumpur. Beliau dan sekeluarga sering berpindah-randah dari pelbagai negara seperi Perancis, Belgium, Taiwan, Hong Kong, Oman dan Pakistan sebelum ayah beliau bersara. Pada usia 15 tahun, beliau dan keluarga pulang semula ke Malaysia.
Idris terlibat dalam bidang peragaan pada usia 18 tahun selepas ditawarkan pekerjaan itu oleh seorang bekas model. Selepas itu, beliau mula melanjutkan pelajaran dalam jurusan Perniagaan Antarabangsa di Universiti HELP dan selepas menamatkan pelajaran, beliau kembali menjadi model semula. Dalam pada itu, beliau juga pernah bekerja di pejabat Perdana Menteri bersama Penasihat Perdana Menteri sebagai pengawai khas selama dua tahun.

Kerjaya

Sebelum memulakan kerjaya dalam bidang lakonan, Idris sudah berada dalam bidang peragaan selama sembilan tahun. Beliau pernah menyertai pertandingan Hero Remaja pada tahun 2008 dan mendapat gelaran Hero Macho & Hero Cool.
Sebagai pemain baru dalam industri hiburan tempatan, Idris memulakan kerjaya lakonannya pada 2015 menerusi drama Puteri Gunung Ledang yang ditayangkan di HyppTV selepas diberi kepercayaan oleh A. Aida Production untuk berlakon dalam drama tersebut. Beliau tidak menyangka drama itu telah menjadi titik tolak bercambahnya minat beliau dalam bidang lakonan. Selain itu, Idris juga membintangi drama komedi TV3, Abang Sado Jemur Kain bersama Cat Farish, Shahz Jaszle dan Janna Nick pada tahun yang sama.
Pada tahun 2016, profil beliau sebagai pelakon mula dikenali umum apabila beliau mencapai puncak kemasyhuran menerusi drama TV3 paling berjaya, Duda Terlajak Laris lakonan bersama Zara Zya dan Wawa Zainal yang diadapasi daripada novel dengan judul sama terbitan Penulisan2u yang ditulis oleh Aifa Batrisya. Beliau memegang watak utama sebagai Zafran Aldrin yang dipaksa berkahwin pada usia 18 tahun.
Pada Mac 2017, Idris mengumumkan bakal menjayakan sebuah siri televisyen terbitan Netflix tidak lama lagi.
Pada 25 Jun 2017, Idris membintangi telefilem berjudul Syawal Yang Kuinginkan yang ditayangkan pada 1 Syawal. Telefilem terbitan Zeel Production ini menampilkan pelakon seperti Izreen Azminda, Fauziah Ahmad Daud, Azira Shafinaz dan pelakon lain lagi serta ditayangkan di TV3. Pada Julai 2017, beliau juga muncul dalam drama terbaru bertajuk Pinggan Tak Retak, Nasi Tak Dingin, memegang watak sebagai Saiful Mizan yang disiarkan di TV3, bersama heroinnya Raysha Rizrose.

Kehidupan peribadi

Idris dikatakan menjalinkan hubungan cinta dengan seorang gadis berasal dari Maghribi bernama Sanaa Jaffer. Pasangan itu dikatakan sudah menjalinkan hubungan selama setahun.
Kekkaishi

Plot

500 tahun dahulu, seorang raja zaman feudal diserang syaitan-syaitan yang hendak memperoleh kuasa dalamannya yang penuh misteri, iaitu kuasa tiada tandingan yang membolehkan syaitan-syaitan itu menakluki dunia manusia. Bomoh terkenal, Tokimori Hazama, tampil bersama-sama dua orang anak buahnya, untuk menyelamatkan negeri. Bagaimanapun, oleh sebab mereka uzur, raja itu terbunuh, dan kuasanya disemadikan bersamanya di sebidang tapak bernama Karasumori.
Pada zaman sekarang, Yoshimori Sumimura dan Tokine Yukimura, iaitu pewaris puak Hazama, menjadi "kekkaishi" yang bertugas menjaga tanah dan kuasa itu. Mereka menggunakan jurus yang dipanggil Kekkai, suatu bentuk perintang ajaib yang digunakan untuk menangkap dan memusnahkan Ayakashi (syaitan) yang dibawa ke tanah ini. Mana-mana syaitan yang mendekati kuasa itu akan bertambah kuat maka Yoshimori dan Tokine perlu menjaga tanah itu daripada diceroboh Ayakashi.
Namun, sesetengah syaitan-syaitan ini membentuk satu organisasi berkuasa untuk merampas kuasa misteri itu. Yoshimori merancang bukan sahaja untuk menghancurkan syaitan-syaitan itu, bahkan juga untuk mendapatkan kuasa itu untuk menyelamatkan seluruh dunia daripada cengkaman syaitan-syaitan itu. Tetapi terlebih dahulu, dia perlu mengetahui apa kuasa itu sebenarnya, dan juga mengukuhkan kemahiran kekkainya yang teruk itu.
Munich (daerah)

Munich merupakan sebuah daerah (Landkreis) di Bavaria, Jerman.
Bernard Parker

Kehidupan awal

Parker dilahirkan dan dibesarkan di Reiger Park, sebuah bandar bersebelahan Boksburg.
Kuala

Dalam bidang geografi, kuala ialah pertemuan dua atau lebih badan air. Berbeza sekali dengan legeh, kuala biasanya memaksudkan titik bersambungnya anak sungai dengan sebatang sungai yang lebih besar, iaitu aliran umum, yang mana sungai besar itu jugalah sungai yang tertinggi tertibnya di lembangan saliran.
Istilah kuala juga memaksudkan pertemuan badan air berpasang surut atau bukan sungai, seperti dua batang terusan or a canal and a lake. Di New Orleans, terdapat sebahagian Terusan Perindustrian yang sepanjang sebatu (1.6 km) yang menampung Jalan Air Intrapantai Teluk dan Terusan Sungai Mississippi-Alur Keluar Teluk; maka di situ berkualanya ketiga-tiga jalan air tersebut.
Makan malam

Sejarah

Di Eropah, jam yang bergaya untuk makan malam mula secara berperingkat ditunda pada abad ke-18, kepada dua dan tiga petang, sehingga pada masa Empayar Perancis Pertama seorang pengembara Inggeris ke Paris berkata tentang "tabiat keji makan selewat tujuh malam".

Rom Purba

Pada zaman Rom Purba, majlis makan malam telah dirujuk sebagai convivia, dan merupakan satu peristiwa penting untuk Maharaja-maharaja Rom dan senator untuk berkumpul dan membincangkan hubungan mereka. Orang-orang Rom sering makan dan juga sangat gemar sos ikan dipanggil liquamen (juga dikenali sebagai Garum) semasa majlis itu.

England

Di London, England (c. 1875–c. 1900), majlis makan malam ada kalanya berbentuk majlis rasmi yang termasuk jemputan bercetak dan RSVP formal.  Makanan yang dihidangkan di parti-parti ini berjulat dari yang besar, memaparkan makanan mewah dan beberapa hidangan juadah kepada lebih ringan dan perkhidmatan makanan. Aktiviti adakalanya dimasukkan nyanyian dan bacaan puisi.
Sekolah Kebangsaan Pegagau

Sejarah

Sekolah ini wujud sejak tahun 60-an lagi. Merupakan antara sekolah yang terawal wujud di daerah Semporna pada masa itu. Sekolah ini terletak di Kampung Menteritip Pegagau, Semporna. Jarak sekolah ini dari Pekan Semporna lebih kurang 25 km.
Burung Berkek Besar

Ciri-ciri

Burung Berkek Besar ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Berkek Besar adalah haiwan berdarah panas, mempunyai sayap dan tubuh yang diselubungi bulu pelepah. Paruh Burung Berkek Besar tidak bergigi.

Pembiakan

Burung Berkek Besar membiak dengan bertelur. Telur Burung Berkek Besar bercangkerang keras.
Esguevillas de Esgueva

Esguevillas de Esgueva merupakan sebuah kawasan perbandaran di Sepanyol di Valladolid, di komuniti autonomi Castile dan León.
Caltojar

Caltojar merupakan sebuah kawasan perbandaran di Sepanyol di Soria, di komuniti autonomi Castile dan León.
Songgom, Gekbrong

Poskod

Poskod yang digunakan di Songgom adalah 43261. Terdapat buah desa di dalam daerah kecamatan Gekbrong.
Niebla, Sepanyol

Niebla merupakan sebuah kawasan perbandaran yang terletak di wilayah Huelva, Andalusia, Sepanyol
Saint-Clément-de-Régnat

Saint-Clément-de-Régnat merupakan sebuah komun di jabatan Puy-de-Dôme di tengah Perancis.
Awang Bin Jabar

Pilihan raya

Beliau menang pilihan raya selama empat penggal (1978, 1982,1986 dan 1990). Pada Pilihan raya umum Malaysia 1995 Awang Jabar menang di DUN Bukit Besi dengan majoriti 1501 undi. Berikutan itu, beliau dilantik menjadi Exco Terengganu.
Dalam Pilihan raya umum Malaysia 1999 , bertanding di DUN N25 Bukit Besi. Beliau kalah kepada calon PAS ,Roslan Ismail dengan undi tipis. Pengundi Bukit Besi seramai 8236 orang. Pada tahun itu kerajaan BN Terengganu pimpinan Menteri Besar Terengganu, Wan Mokhtar Ahmad tumbang kepada PAS.

Royalti Minyak Terengganu

Dalam Perhimpunan Agung UMNO 2000 di PWTC, Kuala Lumpur , Umno Terengganu diwakili Datuk Awang Jabar membawa usul agar royalti Terengganu ditarik balik. Menurut perjanjian 1975, Terengganu sepatutnya menerima 5 % royalti minyak dari Petronas. Oleh itu MB Datuk Seri Abdul Hadi bin Awang terpaksa mencari dana lain dan akhirnya kerajaan PAS di Terengganu tumbang pada 2004.

Wakaf sekolah

Beliau mewakafkan tanah dan menjual murah rumahnya di Dungun menjadi Sekolah Rendah Agama Bersepadu Zainal Abidin dan menggunakan modul pendidikan Dewan Ulama Pas.

Maut kemalangan

Pada 20 September 2011,jam 7.10 pagi, beliau (66 tahun) maut selepas terbabit kemalangan jalan raya di di Kilometer 26, Jalan Kuala Terengganu-Kemaman dekat Kampung Alor Tumang, Dungun.Turut terkorban ialah seorang pelancong Yemen, Nesma Nabil Abdul Karim Al-Saiban (25) yang menaiki kereta Perodua Alza.Pelancong dari Yemen , Muhamad Mazan Jamal, Muhamad Hassan, Muhamad, Najda dan Fairus cedera dan dihantar ke Hospital Sultanah Nur Zahirah (HSNZ), Kuala Terengganu. Pemandu kereta Mercedes Benznya, Abdul Razak hanya cedera di muka. Pelancong Yemen itu hendak bercuti di Pulau Redang.
Jenazah dibawa balik ke rumahnya di Jalan Tekukur dan disembahyangkan di Masjid Al Muktafibillah Shah dan dikebumikan di Tanah Perkuburan Islam Sheikh Ibrahim. Turut hadir ialah Timbalan Perdana Menteri Malaysia, Tan Sri Muhyiddin Yassin; Menteri Besar Terengganu, Datuk Seri Ahmad Said; Menteri Perdagangan Dalam Negeri, Koperasi dan Kepenggunaan, Datuk Seri Ismail Sabri Yaakob.
Beliau meninggalkan isteri Datin Mariam Abdullah dan tujuh orang anak (3 lelaki dan 4 perempuan).
Narkatiaganj

Demografik 2001

Menurut bancian India pada tahun 2001, Narkatiaganj memiliki bilangan penduduk seramai 40,830. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.

Pendidikan 2001

Menurut bancian India pada tahun 2001 Narkatiaganj memiliki kadar pendidikan (kebolehan membaca) 59%, di bawah kadar purata kebangsaan 59.5%; dengan 61% lelaki dan 39% wanita mampu membaca. 17% dari populasi berusia di bawah 6 tahun. (2001)
Edry bin Abdul Halim

Kehidupan awal

Edry dilahirkan pada 28 April 1976 di Petaling Jaya, Selangor. Beliau merupakan anak ketiga daripada empat beradik kepada pasangan Abdul Halim bin Kamal dan Zarina binti Abdul Wahab Fenner.

KRU

Edry merupakan salah seorang ahli pengasas kumpulan KRU bersama dua abangnya, Norman dan Yusry sewaktu penubuhannya pada 2012 ketika Edry berusia 16 tahun. Beliau merupakan penyanyi kumpulan ini dan kebanyakan lagu-lagu nyanyian KRU dicipta oleh beliau. Edry juga berbakat dalam mencipta lagu, banyak lagu-lagu yang menjadi kegemaran dan kegilaan orang ramai. Antara nama-nama besar yang pernah bekerjasama dengan beliau antaranya Stacy, Adam, Ezlynn, Caliph Buskers, Mawi, Rabbani dan ramai lagi.
Pada 18 April 2018, KRU mengumumkan pembubaran mereka selepas konsert terakhir mereka, Konsert Gergasi KRU25 yang akan berlangsung di Istana Budaya selama tiga hari mulai 4 hingga 6 Mei 2018, dengan tiket sebanyak 80 peratus telah dijual.

Kehidupan peribadi

Edry mendirikan rumah tangga bersama Milia Mohammed pada November 1999 dan dikurniakan empat orang cahaya mata iaitu Emil, Edylia dan Emery. Anak bongsu, Elya  pula dilahirkan pada bulan Jun 2010. Anak ketiga beliau, Emery menghidap penyakit autisme.
Gandasoli, Plered

Poskod

Poskod yang digunakan di Gandasoli adalah 41162. Terdapat buah desa di dalam daerah kecamatan Plered.
Kongres Sedunia Bahasa Esperanto

Kongres Sedunia Bahasa Esperanto (Esperanto: Universala Kongreso de Esperanto) mempunyai tradisi yang paling lama antara konvensyen antarabangsa Esperanto, dengan jangka hampir tidak terhenti lebih dari seratus tahun. Kongres telah diadakan sejak tahun 1905 setiap tahun, kecuali pada Perang Dunia I dan II. Sejak tahun 1920-an, Persatuan Bahasa Esperanto Sedunia telah menganjurkan kongres ini.
Kongres diadakan setiap tahun dan, dalam tempoh 30 tahun dari tahun 1985 hingga 2014, telah berkumpul purata kira-kira 2000 peserta (sejak Perang Dunia II telah diubah 800-6000, bergantung kepada tempat kongres). Purata bilangan negara yang diwakili kira-kira 60. Sesetengah organisasi khusus juga mengumpul beberapa ratus peserta dalam mesyuarat tahunan mereka. Kongres Dunia biasanya berlaku pada minggu terakhir bulan Julai atau minggu pertama bulan Ogos, bermula dan berakhir pada hari Sabtu (8 hari jumlahnya). Selama bertahun-tahun ILERA telah beroperasi stesen radio amatur semasa konvensyen.
Sehingga tahun 1980, mesyuarat telah diadakan di Eropah dan Amerika Syarikat, kecuali Jepun pada 1965. Sejak itu, negara-negara lain telah menganjur kongress adalah Brazil, Kanada, China, Cuba, Korea Selatan, Australia, Israel, Vietnam dan Argentina.
Kecondongan paksi

Kecondongan

Dalam sistem suria, satah orbit Bumi dipanggil satah ekliptik, maka kecondongan paksi Bumi secara rasmi dipanggil kecondongan ekliptik dan dilambangkan oleh huruf Yunani ε.
Kecondongan paksi Bumi kini berada pada 23.5°. Paksi ini kekal condong ke arah yang sama ke arah bintang-bintang sepanjang tahun; ertinya, apabila satu hemisfera (separuh utara atau selatan bumi) menunjuk lawan arah Matahari pada satu titik di orbit, maka setelah menjalani separuh orbit (setengah tahun kemudian), hemisfera ini menunjuk ke arah Matahari. Kesan inilah yang menjadi punca utama perubahan musim. Hemisfera mana yang kini mencondong ke arah Matahari pasti mengalami waktu siang yang lebih lama hari demi hari, maka cahaya matahari pada waktu tengahari juga menyinari bumi pada sudut yang paling dekat dengan garis tegak, oleh itu menyampaikan lebih banyak tenaga seunit keluasan permukaan.
Kecondongan yang lebih rendah menyebabkan kawasan kutub kurang mengalami perbezaan sinaran matahari antara musim, maka menimbulkan keadaan yang sesuai sekali untuk pengglasieran. Seperti perubahan dalam liukan dan kesipian, perubahan pada kecondongan ini mempengaruhi kekuatan nisbi sesama musim, tetapi kesan-kesan kitaran kecondongan ini paling ketara di kawasan-kawasan arah tinggi di mana bermula zaman-zaman air batu. Kecondongan merupakan faktor utama dalam perbuahan glasier/antara glasier (rujuk kitaran Milankovitch).
Kampung Hijrah, Langgar

Poskod

Poskod yang digunakan di Kampung Hijrah, Langgar, Kedah adalah 06500.
Lai Meng Chong

Lai Meng Chong merupakan ahli politik Malaysia berketurunan Cina Malaysia berasal dari Machap Baru, Melaka. Beliau merupakan ahli (MCA), satu komponen major dari parti pemerintah perikatan Barisan Nasional (BN) dan memegang kedudukan naib pengerusi di MCA bahagian Alor Gajah.  Beliau juga merupakan setiausaha politik kepada timbalan presiden MCA merangkap Menteri Sumber Manusia juga merupakan Ahli Parlimen Alor Gajah, Datuk Seri Dr Fong Chan Onn. Beliau telah dicalonkan dan menang atas tiket calon BN Pilihanraya Kecil Machap 2007.
MV Princess Ashika

MV Princess Ashika adalah feri di negara Tonga, Lautan Pasifik yang tenggelam pada 5 Ogos 2009. Kapal feri ini mula beroperasi sejak 1972.

Feri tenggelam

Pada 5 Ogos 2009, jam 2300 malam , feri itu dari ibu negara Tonga, Nukuʻalofa ke Ha'afeva. Panggilan kecemasan menyatakan feri itu dilanda ombak besar , air banyak memasuki feri dan banyak air dalam feri dan mula tenggelam. Pesawat P-3 Orion milik Tentera Udara  Diraja New Zealand mengesan feri tenggelam itu di  86 kilometer timur laut Nukuʻalofa.
Seramai 93 orang mungkin lemas apabila feri itu karam di pesisir kepulauan Tonga. Ketua Inspektor Polis Tonga , Sokopeti To’ia menyatakan jumlah penumpang ialah 149 orang. 54  orang berjaya diselamatkan, 2 mayat ditemui dan 93 masih hilang. Bot penyelamat dari tentera  [[Australia] dan New Zealand gagal mencari lokasi feri tersebut.

Sejarah

Feri ini siap pada Julai 1972 di Shikoku Dockyard,  Takamatsu, Jepun, dan telah dinamakan MV Olive Maru. Pada 1985, feri ini dinamakan semula MV Princess Ashika dan dikendalikan oleh syarikat Australia di Fiji.Kerajaan Tonga telah menukar feri MV Olovaha yang lama kepada Pricess Ashika . Feri baru dijangka siap pada 2011 dengan geran daripada kerajaan Jepun bernilai  NZD$35 juta . Asalnya milik Fiji's Patterson Brothers Shipping Company Limited .Kemudian dimiliki oleh Shipping Corporation Polynesia Ltd.
Arena Po

Arena Po merupakan kawasan (munisipaliti) di Wilayah Pavia di Itali wilayah Lombardy, berdekatan 45 km tenggara Milan dan 20 km tenggara Pavia. Pada 31 Disember 2004, daerah ini mempunyai penduduk 1,595 dan kawasan 22.3 km².
Arena Po bersempadan dengan munisipaliti: Bosnasco, Castel San Giovanni, Pieve Porto Morone, Portalbera, San Zenone al Po, Spessa, Stradella, Zenevredo, Zerbo.
Eu Yan Sang

Etimologi

Nama syarikat yang dimulakan oleh Eu Kong terdiri daripada perkataan "Yan" dan "Sang". Yang terdahulu bermaksud kebajikan, kebaikan atau kemanusiaan dalam bahasa Cina manakala yang kedua mewakili kelahiran, kehidupan atau kehidupan. "Yan Sang" secara literal bermakna menjaga manusia.

Perniagaan

Perniagaan utama Eu Yan Sang pada masa lalu adalah pada peruncitan herba dan brews. Hari ini, perniagaannya telah berkembang menjadi penawaran holistik TCM yang lebih menyeluruh, termasuk klinik dan produk kesihatan.
Qadi

Kadi dalam sejarah

Sistem Kadi telah diamalkan di Malaysia sejak zaman kesultanan Melaka lagi.
Waktu Piawai Jepun

Waktu Piawai Jepun (日本標準時 Nihon hyōjunji) (bahasa Inggeris: Japan Standard Time, disingkat JST) ialah zon waktu yang digunakan di seluruh Jepun, dengan perbezaan waktu sebesar UTC+9:00. Nama rasminya adalah "Waktu Piawai Bahagian Tengah" (Chūō hyōjunji). Tidak ada waktu musim panas (DST) di Jepun, walaupun pengenalannya telah diperdebatkan beberapa kali.
Waktu piawai Jepun didasarkan pada jam atom milik Badan Nasional Teknologi Informasi dan Komunikasi (Jōhō Tsūshin Kenkyū Kikō). Sebelumnya, Waktu Piawai Jepun dihitung berdasarkan waktu matahari rata-rata setempat di Planetarium Perbandaran Akashi yang terletak di kota Akashi, Wilayah Hyōgo. Planetarium Akashi dilewati longitud 135° T dan pernah memiliki jam besar yang menunjukkan Waktu Piawai Jepun. Akibat gempa bumi Kobe 1995 tahun 1995, jam tersebut rosak dan sekarang menjadi barang pameran di Universiti Kobe Gakuin. Jam besar yang sekarang terpasang di atas menara Planetarium Perbandaran Akashi merupakan hadiah dari syarikat jam Seiko.
Waktu musim panas (DST) pernah berlaku di Jepun antara tahun 1948 hingga tahun 1951. Pada tahun-tahun tersebut, waktu musim panas dimulai Sabtu minggu pertama bulan Mei hingga Sabtu minggu kedua bulan September, dengan pengecualian waktu musim panas tahun 1949 yang dimulai bulan April.

Sejarah

Waktu piawai Jepun berdasarkan bujur 135°BT berlaku sejak 1 Januari 1887 berdasarkan Perintah Kekaisaran (chokurei) No. 51 tentang Metode Penghitungan Bujur Greenwich dan Waktu Piawai (Honsho-shigosen keido keisan-hō oyobi hyōjunji no ken) tertanggal 12 Julai 1886.
Waktu Piawai Bahagian Barat (Seibu hyōjunji) atau Western Standard Time pernah berlaku untuk Taiwan dan Kepulauan Pescadores yang waktu itu berada di bawah pendudukan Jepun, serta Kepulauan Yaeyama dan Kepulauan Miyako dengan perbezaan waktu sebesar UTC+8:00. Waktu piawai tersebut ditetapkan tanggal 28 Disember 1895 berdasarkan Perintah Kekaisaran (chokurei) No. 167 dan berlaku sejak 1 Januari 1896. Pada saat itu, Waktu Piawai Bahagian Tengah (Chūō Hyōjunji) digunakan untuk menyebut zon waktu yang digunakan di Hokkaido, Honshu, Shikoku, Kyushu, dan Okinawa. Waktu Piawai Bahagian Barat dihapus sejak tanggal 24 September 1937 dengan Perintah Kekaisaran (chokurei) No. 529 yang mulai berlaku 1 Oktober 1937.

Isyarat waktu

Sinyal waktu rasmi dipancarkan oleh Badan Nasional Teknologi Informasi dan Komunikasi (National Institute of Information and Communications Technology). Pemancar sinyal waktu terletak di Gunung Ōtakadoya, Desa Tamura, Prefektur Fukushima dan mulai beroperasi sejak 10 Jun 1999. Liputan sinyal dari pemancar di Gunung Ōtakadoya baru mencakup seluruh pelosok Jepun setelah dibuka pemancar baru di Gunung Hagane (kota Saga) pada tahun 2001.
Kampung Ketam

Poskod

Poskod yang digunakan di Kampung Ketam, Temerloh, Pahang ialah 28020.
Kementerian Pembangunan Luar Bandar Malaysia

Misi

Kami memajukan desa secara menyeluruh dan berkesan berteraskan nilai-nilai murni, daya tahan dan daya pasaran selaras dengan wawasan negara.
Chełmża

Chełmża merupakan sebuah bandaraya yang terletak di daerah Kuyavian-Pomeranian, Poland.
Kampung Pulau Mas

Poskod

Poskod yang digunakan di Kampung Pulau Mas, Kota Sarang Semut, Kedah adalah 06800.
Sandbostel

Sandbostel merupakan sebuah munisipaliti terletak di daerah Rotenburg, Niedersachsen, Jerman.
TNK

Siri-siri lain

TNK pernah terlibat dengan beberapa siri lain, termasuklah Asatte no Houkou, Cowboy Bebop: The Movie, Honey and Clover, Jyu Oh Sei, Karin, Planetes dan R.O.D the TV.
Alcoba

Alcoba merupakan sebuah kawasan perbandaran di Sepanyol di Ciudad Real, di komuniti autonomi Castile-La Mancha.
Muhammad Nafis bin Idris

Muhammad Nafis bin Idris atau bergelar Syeikh Muhammad Nafis bin Idris al-Banjari . Syeikh Muhammad Nafis al-Banjari berasal dari Banjar, Kalimantan Selatan. Hidup sezaman dan seperguruan dengan Syeikh Muhammad Arsyad bin Abdullah al-Banjari. Sama-sama belajar di Mekah dan Madinah. Yang seperjuangan dengannya termasuk Syeikh Abdur Rahman al-Mashri al-Batawi (Jakarta), Syeikh Abdus Shamad al-Falimbani dan lain-lain.
Saint-Hilaire, Puy-de-Dôme

Saint-Hilaire merupakan sebuah komun di jabatan Puy-de-Dôme di tengah Perancis.
Oberelz

Oberelz merupakan sebuah kawasan perbandaran terletak di daerah Vulkaneifel, Rhineland-Palatinate, Jerman.